ອາຊຽນ ສຳເລັດການຮຽບຮຽງເອກະສານວິໄສທັດປະຊາຄົມ ອາຊຽນ ພາຍຫຼັງ ປີ 2015
(ພາບປະກອບ)
ໃນລະຫວ່າງວັນທີ 02 – 04/10, ກຸ່ມຮັບຜິດຊອບຂັ້ນສູງ (HLTF) ກ່ຽວກັບວິໄສທັດອາຊຽນ ພາຍຫຼັງປີ 2015 ໄດ້ຈັດກອງປະຊຸມຢູ່ນະຄອນຫຼວງ ກົວລາລຳເປີ, ປະເທດມາເລເຊຍ. ນີ້ແມ່ນກອງປະຊຸມຄັ້ງທີ 10 ແລະ ກໍແມ່ນກອງປະຊຸມຄັ້ງສຸດທ້າຍຂອງ HLTF ກ່ຽວກັບວິໄສທັດປະຊາຄົມອາຊຽນ ພາຍຫຼັງປີ 2015, ດ້ວຍການເຂົ້າຮ່ວມຂອງບັນດາຜູ້ຕາງໜ້າ HLTF ທີ່ມາຈາກ 10 ປະເທດສະມາຊິກອາຊຽນ ແລະ ຜູ້ຕາງໜ້າຄະນະເລຂາອາຊຽນ. ທີ່ກອງປະຊຸມຄັ້ງນີ້, HLTF ສຳເລັດການຮຽບຮຽງບັນດາເອກະສານຄືຖະແຫຼງການກົວລາລຳເປີ ກ່ຽວກັບວິໄສທັດປະຊາຄົມອາຊຽນ ພາຍຫຼັງປີ 2015 ແລະ 3 ແຜນການສັງລວມຂອງປະຊາຄົມອາຊຽນ (ລວມມີ: ປະຊາຄົມການເມືອງ - ຄວາມໝັ້ນຄົງ, ປະຊາຄົມເສດຖະກິດ ແລະ ປະຊາຄົມວັດທະນະທຳ - ສັງຄົມ). ຄາດວ່າ, ປະທານ HLTF, Hsu King Bee ຈະຍືນຮ່າງເອກະສານລວມສຸດທ້າຍຕໍ່ກຸ່ມປະຕິບັດງານສະພາປະສານງານອາຊຽນ ໃນວັນທີ 15/10 ຈະມາເຖິງ.
(ແຫຼ່ງຄັດຈາກ VOV)